
Parlamentul României   

Camera Deputaţilor 
	COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI
	COMISIA JURIDICĂ, DE DISCIĂLINĂ ȘI IMUNITĂȚI

	București, 1 martie 2022
Nr. 4c-7/50
	București, 1 martie 2022
Nr.4c-13/792


PLx. 288/2016


Către,





BIROUL PERMANENT AL




CAMEREI DEPUTAȚILOR


Vă înaintăm, alăturat, Raportul comun asupra proiectului de Lege pentru modificarea art.101 din Legea nr.115/2015 pentru alegerea autorităţilor administraţiei publice locale, pentru modificarea Legii administraţiei publice locale nr.215/2001, precum şi pentru modificarea şi completarea Legii nr.393/2004 privind Statutul aleşilor locali, transmis Comisiei pentru administraţie publică şi amenajarea teritoriului și Comisiei juridice, de disciplină și imunități pentru dezbatere în fond cu adresa nr. PL. x 288/2016 din 9 februarie 2021.
	PREȘEDINTE
Simona BUCURA-OPRESCU
	PREȘEDINTE
Laura-Cătălina VICOL-CIORBĂ 


[image: image2.jpg]



Parlamentul României   

Camera Deputaţilor 
	COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI
	COMISIA JURIDICĂ, DE DISCIĂLINĂ ȘI IMUNITĂȚI

	București, 1 martie 2022
Nr. 4c-7/50
	București, 1 martie 2022
Nr.4c-13/792


PLx. 288/2016
 R A P O R T    C O M U N
asupra proiectului de Lege  pentru modificarea art.101 din Legea nr.115/2015 pentru alegerea autorităţilor administraţiei publice locale, pentru modificarea Legii administraţiei publice locale nr.215/2001, precum şi pentru modificarea şi completarea Legii nr.393/2004 privind Statutul aleşilor locali
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului şi Comisia juridică, de disciplină și imunități au fost sesizate spre dezbatere în fond, cu proiectul de Lege pentru modificarea art.101 din Legea nr.115/2015 pentru alegerea autorităţilor administraţiei publice locale, pentru modificarea Legii administraţiei publice locale nr.215/2001, precum şi pentru modificarea şi completarea Legii nr.393/2004 privind Statutul aleşilor locali, transmis cu adresa nr. PLx.288/2016, retransmis Comisiei pentru administraţie publică şi amenajarea teritoriului şi Comisiei juridice, de disciplină și imunități  cu adresa nr.154/9.02.2021.
În conformitate cu prevederile art.92 din Regulamentul Camerei Deputaţilor, republicat, cu modificările și completările ulterioare și ale art.75 din Constituţia României, republicată, Camera Deputaţilor este Cameră decizională.

Senatul, în calitate de primă Cameră sesizată a adoptat proiectul de lege în şedinţa din 13 iunie 2016 ca urmare a depășirii termenului de adoptare, potrivit art.75 alin.(2) teza a III-a din Constituția României, republicată.

Consiliul Legislativ a avizat favorabil inițiativa legislativă cu observații și propuneri, conform avizului nr.1322 din 16 decembrie 2015.

Comisia pentru drepturile omului, culte şi problemele minorităţilor naţionale a avizat favorabil inițiativa legislativă, conform avizului nr.4c-5/523 din 28 iunie 2016.

Guvernul, prin  punctele de vedere nr.7980/DRP/22.07.2016 și nr.940/MRP/28.02.2017, apreciază că Parlamentul este singurul în măsură să se pronunțe cu privire la oportunitatea modificării legii în sensul urmărit prin acestă inițiativă legislativă. 

Proiectul de lege are ca obiect de reglementare modificarea Legii nr.115/2015 pentru alegerea autorităţilor administraţiei publice locale, pentru modificarea Legii administraţiei publice locale nr.215/2001, precum şi pentru modificarea şi completarea Legii nr.393/2004 privind Statutul aleşilor locali, în sensul modificării modalităţii de alegere a primarului. Astfel, în situaţia în care niciun candidat pentru funcţia de primar nu a obţinut cel puţin jumătate plus unu din numărul voturilor valabil exprimate, se va organiza al doilea tur de scrutin între candidaţii clasaţi pe primele două locuri.

Potrivit prevederilor art.62 și 64 din Regulamentul Camerei Deputaţilor, republicat, cu modificările și completările ulterioare, Comisiile şi-au desfăşurat lucrările în ședințe separate. 

Comisia juridică, de disciplină și imunități a examinat inițiativa legislativă în ședința din 16 februarie 2022. 
La lucrările comisiei deputații au fost prezenți conform listei de prezență.

Comisia pentru administrație publică și amenajarea teritoriului a examinat inițiativa legislativă în ședința din 1 martie 2022. 
La lucrările comisiei deputații au fost prezenți conform listei de prezență. 
În conformitate cu prevederile art.56 și 57 din Regulamentul Camerei Deputaţilor, republicat, cu modificările și completările ulterioare, la lucrările Comisiei a participat în calitate de invitat domnul Vajda Zsombor - vicepreședinte, Autoritatea Electorală Permanentă.

În urma examinării şi a opiniilor exprimate, membrii celor două comisii au hotărât, cu majoritate de voturi, respingerea proiectului de Lege pentru modificarea art.101 din Legea nr.115/2015 pentru alegerea autorităţilor administraţiei publice locale, pentru modificarea Legii administraţiei publice locale nr.215/2001, precum şi pentru modificarea şi completarea Legii nr.393/2004 privind Statutul aleşilor locali.
În raport cu obiectul şi conţinutul său, proiectul de lege face parte din categoria legilor organice.
	  PREȘEDINTE,
Simona BUCURA-OPRESCU
	PREȘEDINTE
Laura-Cătălina VICOL-CIORBĂ 

	SECRETAR,
Oana-Alexandra CAMBERA 
	SECRETAR,

LADÁNYI László-Zsolt 


Sef serviciu, Cristian BITEA
Consilier parlamentar, Nicoleta TOMA




Consilier parlamentar, Dragoș BUCUR

